  Виталий Пронин Ижысь Калык творчествоя юртын йылпумъяськиз «Аслад учконэд» 3-тӥез элькун кинофестиваль.Та фестиваль ортчиз Кинолэн ареныз шаерысьтымы киноез яратӥсьёслэн огазеяськонзылы 40 ар тырмонэн валче. Фестивале вуизы Удмуртиысь, Москваысь, Архангельск улосысь, Марий Элысь 100-лэсь уно ужъёс. Пӧлазы вал серемес, крезьгуро,  документъёс вылэ пыкиськыса лэсьтэм фильмъёс, клипъёс но улон-вылонлы сӥзем роликъёс. Вормисьёс тодмо ини. Нимаз адямиос пӧлын нырысетӥ интыез басьтӥз Сарапулысь Владислав Соколик «Йети» фильменыз. Студиос пӧлын вормиз Глазовысь, «Медиацентр «Лик» нылпи студия. Документальной фильмъёс лауреат луиз Москваысь «Школьный кадр» студия. «Актуальное видео» номинациын вормиз Глазовысь 2x2 студия. Озьы ик лауреат луизы Бализиноысь «Парус» студия.Галина Савина   Теги: кино  